Salariu de nabab pentru soția șefului de la RAAPPS. Vasilica Grăjdan, plătită de trei companii de stat
- Cristian Raducanu
- 2 martie 2024, 11:59
RAAPPS a bugetat între șapte și nouă milioane de euro pentru recondiționarea unui imobil de lux din Aviatorilor 86, București.
RAAPPS, instituția care administrează vilele de protocol ale statului și nu numai, a bugetat între șapte și nouă milioane de euro pentru recondiționarea unui imobil de lux situat în Bulevardul Aviatorilor. Imobil care ar urma să-i revină președintelui Iohannis după finalizarea mandatului.
RAAPPS a bugetat până la 9 milioane de euro pentru vila din Aviotorilor 86
Plătit lunar cu 4.500 de euro, șeful RAAPPS, Marius Grăjdan, este unul dintre cei mai discreți funcționari publici ai statului lunar. La capitolul venituri, Vasilica Grăjdan, soția șefului cel mare de la Regia Autonomă de Administrare a Patrimoniului de Stat, stă ceva mai bine. Încasează lună de lună undeva la 8.000 de euro.
Potrivit portalului defapt.ro, Transelectrica, Nuclearelectrica și Eurotransgaz Chișinău rotunjesc lunar veniturile familiei Grăjdan cu aproximativ 40.000 de lei. Pe lângă cei 8.000 de euro, soția șefului de la RAAPPS încasează la finalul fiecărui an, de la Nuclearelectrica, bonusul de performanță care se ridică la aproximativ 25.000 de euro.
Anul 2011 îl găsea pe Marius Grăjdan în funcția de director tehnic al Sucursalei pentru Administrarea și Întreținerea Fondului Imobiliar (SAIFI), o structură aflată în subordinea RAAPPS. O funcție importantă, având în vedere că se asigura ca locuințele de protocol ale demnitarilor de rang înalt să fie întreținute corespunzător.
Vasilica Grăjdan, venituri lunare de peste 8.000 de euro
Marius Grăjdan a fost aavansat în 2015, odată cu arestarea fostului șef al instituției, Gabriel Surdu, într-un dosar de corupție. După doi ani de interimat, Grăjdan a fost numit definitiv pe funcție.
În noiembrie 2017, Transgaz o angajează pe Vasilica Grăjdan pe funcția de director Resurse Umanne. Girată fiind de Ion Sterian, șeful instuției. Același Sterian decide în 2018 ca Vasilica să fie numită în funcția de administrator al Eurotransgaz Chișinău. Din februarie 2023 soția șefului de la RAAPPS este membru neexecutiv în Consiliul de Administrație al Nuclearelectrica.
Administrația Prezidențiala face lumină în cazul vilei modernizate de RAAPPS
RAAPPS ar urma să investească până la 9 milioane de euro în imobilul din Bulevardul Aviatorilor. O vilă de 1.200 de metri pătrați. Informațiile difuzate în spațiul public indică faptul că vila de protocol ar urma să-i revină președintelui Klaus Iohannis.
Administrația Prezidențială a ținut să facă lumină în acest caz. Potrivit presidency.ro șeful statului nu a solicitat atribuirea unei locuințe de protocol, deși legea îi permite. Jurnaliștii de la Recorder au arătat că "la cabinet de lucru în locuința primită de la stat nu are dreptul, prin lege decât un fost președinte al țării".
De asemenea, oficialii RAAPPS au transmis că nu există nicio solicitare pentru atribuirea vilei de protocol, în care ar urma să se investească până la 7 milioane de euro.